Wilchen Riboldt

Wilchen Riboldt (døpt 13. desember 1661 i Holmens kirke, død 8. september 1711 i København) var en dansk maler. 

Han var sønn av de temmelig velhavende foreldrene herold Hans Riboldt og Susanne Andersdatter. Om hans utdannelse til maler vites lite, men han hørte til de velansette i sin samtids kunstnerkretser. Han malte portretter og store dekorative bilder samt restaurerte bilder for hoffet i perioden 1690-1711. Mange av bildene er gået til, men av portrettene vites det blant annet at han har malt «Den
kongelige Familie til Bords», og at prinsesse Sophie Hedevig har sittet modell for ham.

Sammen med Jacob Coning, Thomas Quellinus, Hendrik Krock, Otto de Willarts og Georg Saleman var han en av de seks kunstnere som i oktober 1701 henvendte seg til kong Frederik IV om opprettelsen av et kunstnersocietet, eller kunstakademi.

Han ble den 27. september 1707 gift med Helvig Andersdatter. Han ble begravet i Holmens kirke.

Verker i utvalg 
 «Landgangen ved Rygen» (kartong, forlegg til billedtapet i Rosenborgs riddersal)
 «En eremit i en grotte» (Statens Museum for Kunst)
 «Allegori over Verdens Forkrænkelighed» (Frederiksborgmuseet)
 «En siddende Kriger» (Statens Museum for Kunst)
 «Klassisk landskab med badende kvinder» (Kunstmuseum i Bern)

Referanser 

Danske barokkmalere
Personer fra København